Jean Badré

Jean-Marie-Clément Badré (født 17. oktober 1913 i Arbois i departementet Jura i Frankrike, død 17. september 2001 i Paris) var en fransk katolsk biskop.

Liv og virke

Bakgrunn
Han var en sønn av Louis Badré, generalinspektør for vann og skoger, og hans hustru Claire Maire, og utdannet ved Etudes: Lycée de Colmar. Han fikk skolegang ved Ecole Massillon, Lycée Saint-Louis og Séminaire de Saint-Sulpice i Issy-les-Moulineaux.

Prest
Den 23. desember 1939 ble han ordinert til diakon og ble deretter til prest dagen etter (julaften 1939). Han ba om eksepsjonell tillatelse til å bli ordinert til prest av kardinal Verdier. Under 2.verdenskrig var han og broren Paul Badré med i den franske motstandsbevegelse.
På dette tidspunktet var han kapellan ved Saint-Antoine de Padoue og assisterende kapellan ved Janson-de-Sailly-lycéet i Paris.

Etter krigen ble han utnevnt til militærprest for første militærregion (1945), direktør for den katolske feltpresttjeneste (1946), katolsk kapellan for de franske armeer, assistent til kardinal Feltin (erkebiskop av Paris) (1964), direktør for det franske militærvikariat (1964) og deretter militærprest for de franske armeer (1967)

Hjelpebiskop i Paris
I 22. juni 1964 ble han utnevnt til hjelpebiskop i Paris og titulærbiskop av Aquae Novae in Proconsulari. Han ble bispeviet 3. september 1964 av kardinal Maurice Feltin, erkebiskop av Paris; medkonsekerende var erkebiskop Gabriel-Marie Garrone av Toulouse og erkebiskop Marc-Armand Lallier av Marseille.

Biskop av Bayeux og Lisieux
Biskop Badré ble utnevnt til biskop av Bayeux og Lisieux den 1. februar 1970. Han ønsket pave Johannes Paul II velkommen til Basilique Sainte-Thérèse de Lisieux under hans apostoliske besøk i Frankrike i 1980. Biskop Badré var alltid  aktivt engasjert for fred og mot tortur, spesielt i Algerie.

Den 19. november 1988, da 75 år gammel, trakk han seg tilbake som biskop av Bayeux(-Lisieux), og den 17. september 2001 døde han, 87 år gammel. 

Han ble gravlagt i Bayeuxkatedralen.

Litteratur 
 1990 : Un homme d'Église dans l'histoire, entretiens avec Michel Fourcade, éd. Nouvelle Cité

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920
 Kardinal Maurice Feltin (1883-1975) *1928
 Biskop Jean Badré (1913-2001) *1964

Referanser

Franske katolske biskoper
Personer fra departementet Jura
Linjen Rebiba
Deltakere på Andre Vatikankonsil